text: Bandidos forlader Kolding
  08 maj 2015 kl. 05.41
  Yes, siger Koldings borgmester til oplysningen om, at Bandidos er ved at forlade Kolding.
  Rockergruppen Bandidos har haft adresse i Kolding i godt fem år, men nu er det slut.
  - Det er korrekt, og vi har valgt at omrokere folk til andre jyske afdelinger, siger Kent Sørensen fra Bandidos til JydskeVestkysten.
  Det vækker glæde hos blandt andre borgmester Jørn Pedersen.
  På twitter skriver han således: 
  Bandidos har forladt rockerborgen i Kolding. YES. Og lad nu være med at leje ud til nye!
  Og den socialdemokratiske folketingskandidat Christian Rabjerg Madsen, der stod bag fakkeloptoget "Rockerne ud af byen" for et par år siden, siger:
  - Som en konsekvens af flot politiarbejde og stærkt sammenhold i Kolding forlader Bandidos vores by. I 2013 i forbindelse med fakkeloptoget rockerne ud af Kolding stod vi sammen om budskabet, at mennesker, der lever systematisk af andre folks ulykke, ikke er velkomme i Kolding. Det budskab er nu blevet til virkelighed. Det er en fantastisk nyhed, at Bandidos ikke længere rekrutterer udsatte unge i Kolding, siger Christian Rabjerg Madsen.
  Borgmester Jørn Pedersen (varighed 38 sek.):
  Bandidos har forladt rockerborgen i Kolding. YES. Og lad nu være med at leje ud til nye! #tvsyd #drtrekanten #dkpol pic.twitter.com/UrF2DYrESP
  
  
  